Jong man verdrink in KZN-swembadArgieffoto ŉ Jong man (25) het vroeg Saterdagoggend in KwaZulu-Natal verdrink. Chris Botha, woordvoerder van Netcare 911, het gesê paramedici is omstreeks 01:13 uitgeroep na ŉ kompleks in Umhlaga Ridge aan die Noordkus. “Die mense wat die man gekry het, het hom op die bodem van die swembad aangetref en sy liggaam uit die swembad gehaal. Toe die paramedici daar aankom het hulle die lewelose man langs die swembad aangetref,” het Botha gesê. Hy is op die toneel dood verklaar. Volgens Botha het dit swaar gereën ten tyde van die voorval. Die voorval word ondersoek.